Návrh

na zníženie limitu  počtu  zamestnancov 
Ministerstva financií Slovenskej republiky

	Na základe záverov Organizačného, funkčného, procesného a informačného auditu realizovaného na služobnom úrade Ministerstvo financií SR v období od 1.6.2003 do 30.11.2003  bola podpredsedom vlády a ministrom financií SR schválená nová organizačná štruktúra  Ministerstva financií SR.

	Podľa ustanovenia § 41a zákona 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a § 163 ods. 3 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov, k zmene limitu počtu zamestnancov vrátane štátnych zamestnancov môže dôjsť  len na základe rozhodnutia vlády Slovenskej republiky.

	Z uvedeného dôvodu sa predkladá vláde Slovenskej republiky návrh na zníženie limitu počtu zamestnancov na rok 2003 vrátane zníženia počtu štátnozamestnaneckých miest  Ministerstva financií Slovenskej republiky.

	Upravený limit počtu zamestnancov  - priemerný prepočítaný stav zamestnancov Ministerstva financií SR na rok 2003 je  805,  vo fyzickom stave od 15. 12. 2003 sa znižuje na 599 osôb bez   zníženia  objemu finančných prostriedkov na mzdy. 	Prostriedky budú použité pre zamestnancov na riešenie dopadov spojených so znížením počtu zamestnancov.